**הנחיות כלליות למילוי טופס בקשה למעונות לסטודנטים רווקים**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים**. **יש להכין מראש את כל המסמכים הרלוונטיים בקבצי jpg אוpdf בלבד**. ללא צירוף כל המסמכים הטופס לא יתקבל. במידה שתיעצר בעת המילוי עקב חוסר במסמך מסוים, תצטרך להתחיל מחדש.

כל ניסוח בלשון זכר מיועד לסטודנטים ולסטודנטיות במידה שווה.

טופס בקשה זה מיועד לסטודנטים רווקים הלומדים בטכניון במסגרת לימודי הסמכה ורפואה בלבד, בהיקף מינימאלי של 10 נקודות אקדמיות לתואר בסמסטר.
הפסקת לימודים, חופשת לימודים או סיום לימודים, מבטלים לאלתר את זכות המגורים.

**מספר בקשות יישלחו באופן מדגמי לבדיקת אמינות הנתונים.**

**לטופס יש לצרף את המסמכים הבאים:**

- **אישורי הכנסות ההורים**

 **שכירים** שאינם בעלי חברה או שותפים בה ו/או בעלי עניין בחברה והחברה איננה חברה משפחתית, יגישו תלוש שכר מאחד החודשים בשנת 2019, טופס 106 לא יתקבל. לאישור שכר ידני או במעבד תמלילים יש לצרף אישור מהמעביד, על פי הנוסח: "ההורה מועסק כשכיר ואין לו כל עניין בחברה" (טופס זה קיים באתר המעונות).
במידה שיש לאחד ההורים או לשניהם הכנסות נוספות מביטוח לאומי (קצבאות כלשהן מביטוח לאומי), יש לצרף.
**שכירים המגישים שומה למס הכנסה**, או שיש להם הכנסה נוספת מעסק, יגישו את השומה האישית האחרונה (משומת 2017 ואילך).
**גמלאים** שעובדים במקום עבודה אחר: יגישו תלוש גמלה ואת הכנסתם ממקום עבודתם.

**גמלאים** שאינם עובדים: יגישו תלוש גמלה+ריכוז תשלומים שנתי מביטוח לאומי + אישור "תקופת עיסוק" מביטוח לאומי.
**מובטלים/חסרי הכנסה** יגישו אישור מביטוח לאומי על הכנסה כלשהי או אישור "מעמד לא עובד"
במידה שלא קיימת קצבה כלשהי, יש לצרף ריכוז תשלומים שנתי מביטוח לאומי (לשנת 2018).
**עצמאים** ואחרים שאינם בקטגוריה הקודמת, כמו בעלי ענין בחברה, שותפים בעסק משפחתי, או בעלי מניות ודומיהם, יגישו את שומת מס ההכנסה האישית האחרונה שבידם, משנת 2017 ואילך. לא יתקבלו אישורים מרואה חשבון/יועץ מס ולא טופס 1301.

**במידה שקיימת הכנסה נוספת** משכר דירה, פיצויים, עבודות נוספות, או מקורות הכנסה אחרים, יש לצרף אישורים.
- **צילום תעודות זהות** של אחד ההורים כולל הספח שבו מופיעים כל האחים.

- **סטודנטים שאחיהם משרתים בצבא/שירות לאומי**, יצרפו אישור (כגון צילום חוגר, צו גיוס).

- **סטודנטים שאחיהם לומדים לתואר ראשון במוסד להשכלה גבוהה מוכר** כולל בית ספר

 להנדסאים, מכללות ומכינות, יצרפו אישור עדכני מהמוסד שבו הם לומדים (מכללות שאינן מוכרות

 לתואר – יש לצרף בנוסף גם אישור על גובה שכ"ל). סטודנט שאחיו מתחיל את לימודיו, יצרף
 אישור קבלה ללימודים ואישור תשלום ראשון. סטודנטים שאחיהם לומדים בחו"ל, יצרפו אישור
 לימודים ואישור על תשלום שכ"ל. יתקבלו אישורים בעברית ובאנגלית בלבד.

- **סטודנטים שעשו שנת שירות** – יצרפו אישור.
- **סטודנטים ששירתו בצבא או בשירות לאומי** – יצרפו אישור.

- **סטודנטים אשר שרתו במילואים או בשירות לאומי אחר** בשנה קלנדרית קודמת,
 בין 1/1/18 - 31/12/18יצרפו שובר שחרור ממילואים או אישור מביטוח לאומי
 (ניתן להוציא אישור גם דרך אתר האינטרנט של קצין העיר).
- **סטודנטים בעלי תעודה המעידה על פעילות בסיכון גבוה** (כגון תעודת לוחם או לוחם אש) יצרפו

 צילום התעודה.

- **סטודנטים נכים**, יצרפו אישור נכות רשמי הכולל את אחוזי הנכות (משרד הביטחון/ביטוח
 לאומי/משרד העבודה והרווחה והשירותים הציבוריים).

- סטודנטים שקיבלו אישור למגורים במעונות **מרופאת הטכניון** – יצרפו את האישור.

- **חברי נבחרות ספורט המשחקים בליגה** - יגישו אישור ממזכירות הספורט.

- **סטודנט שלומד לתואר נוסף / כפול או שינה פקולטה**, ובשל כך יעבור את מכסת
 הסמסטרים המאושרת למגורים במעונות (ראה סעיף "אי זכאות למעונות") יצרף אישור מלימודי
 הסמכה ויקליד בטופס הבקשה את מספר הנקודות שנותרו לסיום התואר.

**זכאים למעונות** – (ימלאו טופס בקשה למעונות הכולל את כל האישורים).
- מצטיינים במסגרת **תכנית המצוינים**, סטודנטים מתוכנית **"פסגות"**, מתוכנית **"ברקים", מתוכנית "סילון" ו**מתוכנית "**אלונים**".

- **מצטייני נשיא** באביב תשע"ח וגם בחורף תשע"ט יהיו זכאים למעונות בחורף ואביב תש"פ.
 **מצטייני נשיא** בחורף תשע"ט וגם באביב תשע"ט יהיו זכאים למעונות באביב תש"פ ובחורף תשפ"א, או בסמסטר חורף תשפ"א ובאביב תשפ"א - לפי מועד הגשת הבקשה.
- **מצטייני סכם קבלה** יקבלו עדיפות בקבלת מעונות.

- סטודנטים **נכים** מעל ל - 50% נכות.

- סטודנטים **בודדים בארץ** למעט בעלי דירה הקרובה לאזור חיפה: סטודנטים יתומים מהורים, או שהוריהם ירדו מהארץ, או עולים בודדים בארץ, או סטודנטים שנותק הקשר בינם לבין ההורים. המנותקים מהוריהם ימציאו הצהרה חתומה בפני עו"ד לפי הנוסח שיילקח ממזכירות המעונות או מאתר המעונות ויצרפו מכתב להצגת מקורות המחיה. נתק כלכלי אינו מהווה עילה להצהרה.
סטודנט שהגיש בעבר הצהרת ניתוק – יצהיר שלא חל שינוי במצב.

- פעילים בכירים באגודת הסטודנטים (למעט בעלי דירה).

**תוספת ניקוד תינתן**:

- לסטודנטים שתרמו תרומה חברתית לאומית (שירות צבאי/לאומי/אזרחי).
- לסטודנטים שעשו שנת שירות.
- לסטודנטים ששרתו במילואים או בשירות לאומי אחר בתקופה הרלוונטית – מעל 8 ימים.
- לפעילי אגודה וחברי נבחרות ספורט המשחקות בליגה.

- לסטודנטים המבקשים דיור לסמסטר חורף בלבד בתנאי שהם לומדים במסגרת הזמן הפורמאלי של
 מסלול לימודיהם ונשארו להם 20 נקודות לפחות לסיום התואר (הסטודנט יחויב לעזוב את המעונות בסוף הסמסטר ללא אפשרות לחדש בקשה לאביב).

- לסטודנטים שאחיהם לומדים במוסד להשכלה גבוהה מוכר, לתואר ראשון, כולל בית ספר להנדסאים, מכללות, מכינות ואוניברסיטאות בחו"ל.

- לפי מרחק המגורים מהטכניון.

- לסטודנטים יתומים.
- לסטודנטים ממשפחה חד הורית (כשאחד ההורים חי בחו"ל או שנותק הקשר באופן מוחלט
 והסטודנט חותם על כך בהצהרתו בפני עו"ד, לפי הנוסח הקיים באתר המעונות).

- לנכים בעלי אחוזי נכות שבין 15% - 49%.

**הפחתת ניקוד**:
 - לסטודנטים תושבי חיפה, נשר.
 - לסטודנטים בעלי הכנסה גבוהה לנפש.
 - לסטודנט אשר בשימושו רכב הנכנס לטכניון ושוויו מעל 20,000 ₪ .

 - לסטודנטים ותיקים שימלאו בקשה לאחר מועד הרישום.

 **סטודנטים המשתייכים לאחת מהקטגוריות הבאות אינם זכאים למעונות**:

- סטודנטים בשלילת דיקן, שלילת ועדת משמעת, בחופשה, או בהפסקת לימודים.

- סטודנטים הלומדים להשלמת התואר הראשון פחות מ - 10 נקודות אקדמיות בסמסטר הדרושות
 לקבלת התואר.

- סטודנטים הלומדים סמסטר אחד מעבר לזמן הפורמאלי של מסלול לימודיהם.

- סטודנטים המשרתים בצבע קבע.
- סטודנטים שהכנסת משפחתם גבוהה מעבר לרמה מסוימת (שלילה כלכלית).

- סטודנטים שמסרו דווח כוזב למעונות או למלגות או שלא מלאו נתון כל שהוא, או שלא הודיעו על
 שינוי שחל במצבם הכלכלי או בכל אחד מהפרטים שמסרו, שעלול לשנות את ההחלטה בדבר
 זכאותם. סטודנט שידווח במהלך הסמסטר על שינוי, והשינוי ישפיע על זכאותו למעונות, יפנה את

 המעונות בתום אותו סמסטר.
- סטודנטים שאינם מנצלים את המעונות לפחות 3 לילות בשבוע.
- בוגרי טכניון שחוזרים ללמוד תואר נוסף בהוראת המדעים.
- סטודנטים שבבעלותם או ברשותם דירה.

מועדים וסדרי שליחת הבקשה:

סטודנטים הלומדים בטכניון – ימלאו את הטופס **מ – 1.1.2020 עד 10.1.2020.**

סטודנטים חדשים תושבי חיפה והסביבה (רשימת האזורים מופיעה באתר המעונות) – ימלאו את הטופס מתאריך **1.11.2019** ועד **10.1.2020, כולל סטודנטים שלמדו בעבר ומתחילים ללמוד בפקולטה אחרת או חוזרים לאותה פקולטה.**

סטודנטים חדשים שאינם תושבי חיפה והסביבה יירשמו מיד עם קבלתם לטכניון ועד **10.1.2020** באתר רישום וקבלה או באתר: <http://newstud.technion.ac.il/> לאחר מועדים אלה ימלאו בקשה באתר המעונות. הבקשה תבוא לדיון על בסיס מקום פנוי.

|  |
| --- |
| ***תשובות לבקשת המעונות – תשלחנה בדואר האלקטרוני.באחריות הסטודנט לעקוב אחר כל ההודעות הנשלחות ממשרד המעונות. כל המידע קיים גם באתר המעונות.*** |